I don't think twice, I just do..: helmikuuta 2016
Kuin galakseja
Heips ! Viime päivät ovat olleet tosi kiireisiä ja vieraita tulikin yhtäkkiä ovista ja ikkunoista. Onhan nyt hiihtolomat käynnissä ja ihmisillä aikaa kyläillä. En vieraiden aikana ole viitsinyt koneelle linnottautua tai ruveta suurempiin lakkaus puuhiin. Tämä päivä onkin mennyt ihan löhöillessä ja vielä olisi elokuvan katselu sekä kynsien lakkaus suunnitelmissa (onhan kynsillä oleva lakkaus jo viikonloppuna tehty).
Joskus yksinkertainen on kaunista tai muuten vaan ei ajatus kynsien koristelusta oikein etene. En millään osannut päättää mitä väriä saatika minkälaiset koristelut haluan kynsille eikä kaksilahkeisestakaan paljoa apua tällä kertaa ollut. Mentiin kirjaimellisesti sieltä mistä aita oli matalin ja valitsin tylsänä ihmisenä mustan lakan. No, tämä valinta ei ikinä petä, sillä saadaan yhdellä kerroksella jo peittävää aikaiseksi ja onhan se Golden Rose matta musta kulkenut mukana aika harrastuksen alusta asti ja pikkuhiljaa pullo alkaa olla puolillaan. Onneksi kokeilemattomista löytyi tämä ihana glitterlakka jolla saatiin mustaan lakkaan hieman eloa eikä mentykään vain synkistellessä. Tämä Essencen Icy Fairy on oikein kaunis glitterlakka, siinä on isoa ja pientä hopeista hexglitteriä, sinistä ja violettia shimmeriä. Näistä tuli kyllä itselleni mieleen ihan galaksi kynnet ja tämän helpommaksi niiden tekoa ei varmaan saakkaan. Ihana glitter ja googlettelujen perusteella näyttää hyvältä myös muidenkin värien päällä. Tykkäsin kyllä välillä näinkin simppeleistä kynsistä vaikka tuntui lakkauspuuhiin ruvetessa, ettei minkäänlaista ideaa tahdo syntyä !
Tunnisteet: Essence, glitterlakka, Golden Rose, hopea, musta, sininen
Heips ! Nyt pääsee blogiinkin ne aiemmin esittelemäni pastelliset Ginatricotin lakat. Koe käytössä on nyt uusi tietokonepöytäkin ja kaikenlisäksi täällä tuoksuu pulla kun oli ihan pakko kokeilla onnistuuko vielä voisilmäpullien teko. Nyt voikin ottaa viikonlopun rennosti, syödä pullia ja lakkailla kynsiä.
En osannut päättää minkä näistä Ginatricotin lakoista haluan kynsille joten lätkäisimpäs sitten kaikki kerralla, kuviinkin pääsivät jokainen. En ihan vielä ole tottunut tuohon uuteen etikettiin, mutta kaipa siihenkin ajallaan. Peukaloon pääsi ihana vaaleanvihreä Garden Green, oikein mallikäytöksinen kahden kerroksen lakka. Peukalokin oli otettava mukaan yhteen kuvaan, jotta tästä nähdään muukin kuin pullo. Kivan keväinen sävy ja mukavan raikas. Keskisormeen Candy Peach nimistä yksilöä myös kaksi kerrosta, jossain valaistuksessa on selvästi vaaleanpunaiseen taittava ja toisessa valossa enemmän persikkainen. Pikkurilliin Purple Power pastellinen vaaleanlila, tämäkin oli kahden kerroksen lakka. Näille kynsille en halunnut lainkaan mitään koristeluja vaan keskitin ne etusormeen ja nimettömään. Olen lähiakoina innostunut tästä negative space leimailusta joten sitä löytyy kynsiltä. Kynnen valkoista osaa piilottamaan lakkasin kaksi kerrosta Essencen Powdery Beigeä, oikein kaunis neutraali sävy jota ei nyt kyllä koristeluiden alta edes näy. Essencen talvikokoelmasta ainoa saamani lakka, A Winter's Tale pääsi leimauksien alle, ihanasti glitterit kimmeltelivät leimojen välistä. Uutena leimailu kokemuksena kokeilussa oli Winstonia merkin W320-laatta, joka leimasikin hyvin Konadin mustalla. Kivan keväinen ja raikas kokonaisuus eikä Ginatricotin lakat pettäneet taaskaan. Tykkäsin ihan hulluna !
Mitä mieltä kynsistä ? Oletko kotiuttanut jo keväisiä sävyjä ?
Tunnisteet: Essence, Ginatricot, glitterlakka, Konad, leimailu, lila/violetti, musta, Negative Space, Skittle/Skittlette, vaaleanpunainen, vaaleanvihreä, W320
Heips ! Nyt olisi luvassa niitä ostosten esittelyjä. Kyseessä ei onneksi sentään ole vain tämän kuukauden aikaiset ostokset vaan taitaa ollakkin n. kolmen kuukauden ajalta. Kaikkia ei tarvinnut edes itse ostaa vaan olen joitan saanut lahjaksikin.
Facebookin (Satakunnan) kynsiharrastajien sivuilta tekee aina välillä löytöjä, harvemmin enää ostan suoraan kynsikoristekirpparilta mitään kun postimaksut on niin suuria. Nämä löytyivätkin ihan läheltä ja ihan muutamalla eurolla. Golden Rosen tekstuurit olen todennut ihan hyviksi ja niihin olenkin tykästynyt joten kaksi lisää ei ollut pahitteeksi. Keltainen on päässyt kynsille täällä. Näitä Essencejä ei taida enää edes saada joten sitä ei tarvinnut edes enempää selitellä. Molemmat päässeet kynsille, mutta vain musta on päässyt blogiin asti, täällä.
Nämä hankin tammikuussa heräteostoksena kun kävin nopeasti pyörähtämässä Ginatricotissa. Laariin jäi pyörimään vielä muutamia kivoja sävyjä jotka kotiutinkin myöhemmin. Nämä sävyt huokuivat kevättä ja raikkautta eivätkä jääneetkään kauaksi aikaa pyörimään kun ne jo löysivätkin tiensä kynsille. Oikein mukavasti käyttäytyviä creme lakkoja joista kynnet esittelyssä myöhemmin.
Nämä sävyt hain tässä kuussa kun en vaan päässyt niistä yli enkä ympäri joten liikkeeseen oli palattava. Olisi jo mielestäni aika niiden lakkaständien tulla takaisin on todella raivostuttavaa penkoa pientä laatikkoa kassan vieressä maksua jonottavien asiakkaiden vieressä, eikä niistä laatikoistakaan meinaa löytää mitään.
Näistä kolme sain lahjaksi ja kolme ostin itse. Sweet Berry ja Matte Rock ovatkin jo näkyneet täällä ja muut ovat vielä kokeilematta. Lakat ovatkin uusin hankinta ja saa nähdä mitä näistä seuraavaksi pääsee kynsille.
Nämä ilmestyivät tammikuussa Porin Halpa-Halliin ja näitä olinkin koittanut siellä jo monet kerrat kärkkyä ja sitten kun en jaksanutkaan ravata toiselle puolelle pitäjää kovinkaan usein jäin monesta ihanasta lakasta ilman.
Jäljellä olevista tuotteista mukaani lähti vain nämä kaksi, ainoana lakkana koko ständissä oli vain tyydyttävä tähän topperiin. A Winter's Tale on oikein kaunis duochrome glitter. Tämä onkin jo päässyt kynsille joista blogissa on lisää myöhemmin.
Käsirasva lähti ihan kokeilu mielessä mukaan kun olen kuullut Essencen rasvoja kehuttavan niin päätin kokeilla minkälaista tämä mahtaa olla. Tuoksu on mieto ja miellyttävä, ei onneksi lainkaan pistävä (avopuolison mukaan haisee ihan mummolta :D). Imeytyy nopeasti eikä käsiin jää tahmaa sekä kosteuttaa ihan hyvin näin päiväkäytön rasvaksi.
Leimausintoilijan varastot eivät voi olla ikinä täynnä, eihän ? Nämäkin nappasin mukaani tosi edulliseen hintaan paikallisen harrastaja ryhmän kautta. Kaikkia en ole vielä kerennyt kokeilemaan, mutta oikein kivoja kuvioita ja tekstilaatta varsinkin kiehtoo kovasti. Winstonia pääsi myös merkkinä ensimmäistä kertaa kokeiluuni. Laatat myös kynsiharrastaja ryhmän kautta.
Niittipulaa olen hokenut jo pidemmän aikaa vaikka mulla ei sellaista kuulemma olekkaan ja näitäkin oli komeamman puoliskon mielestä liikaa (meillä tämä vitsin heitto ei siis ole kovin vakavaa). Joitain samanlaisia multa löytyy mitä yhdessä kiekossa on, mutta pääasiassa hyvää täydennystä ja varsinkin pienet pyöreät niitit ! Nämäkin ostin kynsiharrastajaryhmän kautta.
Cesarsshopista lähti pitkään (siltä se ainakin tuntui) himoitsemani Clear Jelly Stamper ja siihen Super Soft Refill-vaihtopää. Viime vuonna näiden ilmestyssä olen odottanut omani saamista kuin kuuta nousevaa. Hinta toki oli hieman korkea ja feikkejä näistäkin jo paljon liikkeellä, mutta halusin tämän, onhan leimaukset muutenkin tosi isona osana mun tekemiäni lakkauksia joten tätä ei voinut vain sivuuttaa. Olen todella huono sihtailemaan pikkuleimoja normaalilla leimasimella joten tarvetta tälle siis oli.
Nämä lähti Cesarsshopin alennuksesta mukaansa kun huomasin niiden ilmoittavan siitä facebookissa, näitä ei ilmeisesti enää tulee valikoimiin lisää korkean hinnan vuoksi. On tuo miehekekkin ilmeisesti kuunnellut puhettani näistä sillä sain nämä häneltä lahjaksi kun olen niin kauan niistä puhunut. Tämä on sitä tosi rakkautta. ;) ♥
Samaan Cesarsshopin tilaukseen otin itselleni tämän myöskin suureen ääneen kehutun Messy Mansionin Decal Mat-in. Punnitsin pitkään eri vaihtoehtojen väliltä, mutta kallistuin tämän puoleen lopulta ja nyt sen sai samaan toimitukseen niin vielä parempi. Sain heittää vesilintua vanhalla kirjoitusalustalla joka tuskin pysyi enää suorassa liian kovien poistoaine lotrailujen takia. On kyllä hintansa väärti, tykkään !
Mitä mieltä ostoksista ? Löytyykö sinulta jotain näistä ?
Tunnisteet: kuukauden ostokset, kynsikoristeet, kynsilakka, ostokset
Teemaviikko | Hyvää ystävänpäivää !
Heips ! Lauantaina tarkoitukseni oli julkaista päätä huimaavan kauniit teemalakkaukset ällösöpöillä sydämillä ja timanteilla, mutta ideoinnin ja toteutuksen mennessä metsään jo toistamiseen jätin sen sitten välistä ettei hermot nyt ihan kuluisi loppuun. Harmikseni siis ei tullutkaan yksiä lisälakkauksia tähän teemailuun, mutta näillä vähillä nyt mennään tänä vuonna. Niistä pieleen menneistä ei otettu kuvan kuvaa eikä ne nähneet edes päivänvaloa. Uusi yritys tuotti hieman parempaa tulosta jonka jo kehtasi täälläkin julkaista.
Toisella yrittämällä ja vasta virallisena ystävänpäivänä loihdinkin nämä. Jottei teemaviikko olisikaan pelkkää ruusuja ja sydämiä eivät nämäkään ensimmäisellä kerralla onnistuneet. Kynsille pääsi kaksi uutukaista nimittäin Ginatricotin ihana tummapinkki, joka kantaa nimeä Sweet Berry. Hyväkäytöksinen creme joka peittää kahdella kerroksella. Väri ei ihan noin pinkki kumminkaan ole mitä kuvat antavat ymmärtää. Näille kynsille laitoin jokaiseen yhdet valkoiset niitit jotka loivatkin kivan kontrastin. Keskisormeen pääsi se toinen Ginatricotilta kotiuttamani ihanuus nimittäin Matte Rock. Tummanharmaa lakka, joka sisältää paljon hopeista hitulaa. Oikein ihana lakka, tämä käyttäytyi myös hyvin ja peitti kahdella kerroksella. Nimettömään kaksi kerrosta Essencen Wild White Waysiä. Nimettömään suunnittelin aluksi harmaalla leimauslakalla jotain sydänleimaa ja sitten pitsikuviota, mutta ilmeisesti tähtien ollessa väärissä asennoissa en saanut harmaalla leimauslakalla mitään leimaa kunnolla nousemaan. Siirtokuvista ei löytynyt mitään kivoja kunnes nämä Fingr'sin decalit tulivat vastaan, nämähän toimii siis samalla periaatteella kuin lasten ihotatuoinnit. Se olikin vaikeampaa kuin muistin kun omistaa kaarevat kynnet ja kuva ei meinaa millään pysyä aloillaan. Yhden kuvan mennessä rikki onnistuin seuraavalla yrityksellä kun kutsuin avokin apuun ja näin saatiin kynnet valmiiksi. Lopputulos oli ihan kiva kyllä ja vaikka vaikeuksia olikin melkoisesti en onneksi epäonnistunut toistamiseen !
Mitä mieltä kynsistä ? Oletko jo kokeillut Ginatricotin uutuuksia ?
Tunnisteet: Essence, Ginatricot, harmaa, Niitit, pinkki, siirtokuvat, Skittle/Skittlette, teemaviikko, valkoinen
Teemaviikko | Vanhasta uutta
Heips ! Lisää teemakynsiä luvassa ja taas huomasin kuinka paljon erilaisia pinkkejä, vaaleanpunaisia ja punaisia multa oikein löytyykään. Mutta kyllä taitaa sieltä kokoelmasta puuttua sellainen oikein hentoinen vaaleanpunainen ja se huomattiin tätä lakkausta tehdessä. Päätin uudelleen toteuttaa yhden viime vuoden teemaviikolla olleista kynsistä, nimittäin oman lemppari lakkaukseni. Ei tämä uusinta versiokaan paljoa sille kalpene ! Täällä on alkuperäinen versio ja käytetyt tarvikkeet sekä ylhäällä vielä vertaus kollaasi.
Näissä lakkauksissa on erona vain kaksi käytettyä kynsilakkaa. Pinkkinä käytin Essencen Happy End-lakkaa, on samaa sävyä kuin aiemmassa käyttämäni Tigerin pinkki mutta toistui oikein kirkkaana kameralle. Tätä hyvin käyttäytyvää pinkkiä kaksi mukavaa kerrosta. Etusormiin vaaleanpunaiset niitit kynnen sivua koristamaan, nämäkin sain kiinnittää kahteen kertaan ennen kuvaamista kun tavoistani poiketen kiinnitin ne vain päällyslakkaan. Suihkun jälkeen neljästä niitistä yksi oli tallella ja uudet niitit saivatkin kunnon kuorrutuksen päällyslakkaa. Vaaleanpunaisena toimi tällä kertaa messuilta kotiuttamani ja kerran jo kynsille päässyt Glam Lacin Rose Rose. Tämän vaaleampaa vaaleanpunaista ei multa löydy, mutta tämä olikin lähempänä sitä sävyä mitä viime vuonna hain. Peittää hyvin 2-3 kerroksella ja kuivuu nopeasti. Oikeanlaista vaaleanpunaista hain siis viime vuonna tuon Seppälän Strawberry Sorbetin alle ja tämä onkin paljon lähempänä kuin ennen käyttämäni Wet n Wild. Vieläkin vaaleampi sävy tosin puuttuu laatikosta, onko ehdotuksia ? Strawberry Sorbettia laitoin kaksi ohutta kerrosta glittervoileipä efektin saamikseksi, kyllä mä näistä neonglittereistä pidän vieläkin vaikka eivät taidakkaan enää olla niin pinnalla. Keskisormen leimassa oli samaa Konadin Magentaa ja laattana BM-620 kuin aiemmassakin, nyt vaan leimasimena käytin juuri saamaani Clear Jelly Stamperia. Kuvio nousi ainakin paremmin ja leimautui oikein hyvin, käytössä mulla oli se pehmeämpi tyyny. Hyvä etten koko ajan ole vaihtelemassa lakkauksia ja vain leimailemassa ja leimailuja onkin taas paljon luvassa tämän uutuuden myötä !
En tiedä kumpi lakkaus on onnistuneempi kun niissä ei kovinkaan paljon eroja ole. Kuvien laadussa ainakin on huima ero. Jos valita pitäisi taitaa tämä uudempi versio napata kumminkin voiton, kokonaisuutena kuvia, lakkoja ja yleisilmettä myöden paljon onnistuneempi. Pitääkin ottaa välillä tavaksi inspiroitua omista vanhoista lakkauksista tai toteuttaa niitä uudelleen !
Mitä mieltä kynsistä ? Uusi vai vanha versio ?
Tunnisteet: BM-620, Bundle Monster, CJS, Essence, Glam Lac, glitterlakka, Glittersandwich, Konad, leimailu, Niitit, pinkki, Seppälä, Skittle/Skittlette, teemaviikko, vaaleanpunainen
Teemaviikko | Sydämellistä menoa
Heips ! Nyt sitä teemaviikkoa pukkaa mitä lupailinkin eilisessä postauksessa, tällä viikolla katsellaankin söpöily kynsiä ja saatetaan vetää myös vähän överiksikin. Ainakin joka toiselle päivälle sunnuntaihin asti ystävänpäiväkynsiä on luvassa.
Kokeilemattomista löytyi sopivasti Essencen My Love Diary niminen lakka, sävyltään vanhanajan vaaleanpunainen ehkä tai likaisen punainen. Vaikea sanoa kun näissä kuvissa sävy on taas erilainen kuin kynsillä. Peittää hyvin 1-2 kerroksella ja levittyy ongelmitta. Nimettömään pääsi pitkästä aikaa Wet n Wildin herkullista vaaleanpunaista Tickled Pinkiä, muistin tämän olleen kahdella kerroksella peittävä, mutta jouduin kyllä kolmannen laittamaan. Vaaleanpunaisen päälle pääsi Essence kalenterista tullut tekstuuri Baby, You're A Firework. Tekstuuri oli kyllä mielestäni ennemmän hento vaalenpunainen glitter ja pigmenttisyyskin oli hieman pettymys. Olihan se silti oikein nätti vaikka ei ihan ollutkaan sitä mitä odotin. Kokeiluun nyt pääsi myös Messy Mansionin Decal Mat, mihin kerrostin Essencen tekstuuria kirkkaan lakan päälle. Ideana oli siis saada muille kynsille vaaleanpunaisia sydämiä, mutta siihen olisi luultavasti vaadittu myös vaaleanpunaista lakkaa tekstuurin alle jolloin siitä olisi tullut liian paksua työstää. Lakkalevyssä oli kaksi kerrosta tekstuuria ja kirkaslakka, vasta seuraavana päivänä kun se oli kuivunut irrotin lakan alustasta sekä leikkasin leikkurilla kuviot. Kuviot on painettu kynnelle lakattuun päällyslakkaan ja niiden päälle vielä kerros päällyslakkaa. Ei siis kovin vaikeata ja plussana melko nopeata jos vaan malttaa odottaa lakan kuivumista. Ihan kivat näistä tuli vaikka sydämistä ei tullutkaan niin vaaleanpunaisia kun olin suunnitellut. Katsotaan mitä seuraavista teemakynsistä oikein löytyy !
Mitä mieltä kynsistä ? Oletko jo itse tehnyt teemakynsiä ?
Tunnisteet: Aksentti, Essence, kuvioleikkuri, teemaviikko, Tekstuuri, vaaleanpunainen, Wet n Wild
1. Viime vuoden leopardit 2. Uuden vuoden liu'ut 3. Puolison valinta 4. Pilkullinen ranskis 5. Raikasta keltaista
Heips ! Mulla oli suunnitelmissa tänäkin vuonna tehdä teemaviikko ystävänpäivä kynsille, mutta kun unohdin tämän eilen julkaista niin aloitetaan tällä ja katsellaan teemakynsiä sitten myöhemmin. Viime vuonna teemakynsiä taisi kertyä jopa kuudet katsotaan mihin määrään tänä vuonna päästään !
Viime kuussa ei monia kynsiä blogiin eksynyt tietokone ongelmien vuoksi ja nyt olenkin yrittänyt asettua kodikkaasti tähän avopuolison tietokoneen ääreen. Kynsiä tein silti enemmän kuin vain kollaasissa olevat ja niihin perehdytään teemakynsien jälkeen.
Vaikka vähän julkaisin oli sato värikästä ja monipuolista. Pitkästä aikaa pääsi myös ranskista kynsille pilkkujen muodossa. Käsinmaalailua, glitteriä ja leimailuja, vähän sitä ja ripaus tätä. Ei sentään pelkkiä skittlettejä vaikka se onkin jokaisessa kollaasissa esillä ollut jo pidemmän aikaa. Ihan onnistunut kokonaisuus ja toivottavasti tässä kuussa saadaan hieman enemmän lakkauksia tehtyä ja julkaistua ! Tuleviin kynsiin vaikuttaakin uudet hankinnat joista postailen myöhemmin !
Lemppareiksi näistä nousee aika vahvasti kynnet numeroilla 3 ja 5. Puolison valinta meni ihan nappiin värinsä puolesta ja leimailut nyt ei ikinä petä, taitaa se siis tuntea mistä mä kynsillä pidän ! Keltainen vaan oli niin piristävä vesisade keleillä ja skittletten kokonaisuus toimi,
Pilkkuja siellä, pilkkuja täällä !
Heips ! Ei saatukaan kuukauden kynsiä seuraavaksi kun en saanut paikannettua kaikkia kuvia kansioistaan, mutta yritys jatkuu. Tietokoneen vaihto ja kuvien siirtely sekoitti pakkaa enemmän kuin luulin, kaikki kuvat ei ollutkaan siellä missä piti. Tuntuu vain tammikuun hektisyys jatkuvan kun kynsiäkään en ole lakannut kuin vain kerran tällä viikolla, blogikin jäänyt taka-alalle, mutta silti kerinnyt kotiuttamaan muutaman Ginatricotin uutuuden.
Kynsille pääsi tammikuussa toiseksi viimeinen Essencen Merry Berry-lakka, nimeltään Pink & Perfect. Pinkkiähän tämä ei minun silmiini ole nähytkään vaan enemmänkin tumman/viininpunainen tai tummapinkki riippuen valaistuksesta. Peitti hyvin kahdella kerroksella eikä levittyvyydessä ollut ongelmia. Korkki on edelleen ehkä hieman hankala, mutta sen kanssa tulee kyllä toimeen. Lakkauksen idea on muistaakseni Pinterestissä joskus nähty. Nimettömään pääsi harrastuksen alussa haalittu Golden Rosen Matte Velvet joita onkin laatikossa muutamaa eri sävyä. Vieläkin hyvä kuivuvuus ja koostumus ovat pysyneet hyvinä. Tämäkin on tälläinen hyvä 1-2 kerroksen lakka ja kaiken lisäksi kaunis kimmeltävän harmaa tai musta kummaksi sen haluaa luokitella. Pilkku villitykseni sen kuin sai lisää jatkoa, jos tarkkoja ollaan nämä onkin tehty ennen pilkkuranskista. Pilkuissa käytin lakkauksessa jo ollutta Essenceä ja Golden Rosea. Pohjalta löytyi Essencen valkoista kaksi kerrosta. Lakkaus tuntui hieman tyhjältä joten etusormiin päätyi vielä mustat niitit. Oikein kiva kokonaisuus ja pilkuttelukin alkaa sujumaan jo paljon paremmin sekä tykkäänkin niistä enemmän kuin ennen. Tykkäsin kyllä lakkauksesta ja lakoista !
Mitä mieltä kynsistä ? Onko sinulle iskenyt pilkkumaniaa ?
Tunnisteet: dotting tool, Essence, Golden Rose, musta, Niitit, pilkut, Skittle/Skittlette, tummanpunainen, valkoinen, viininpunainen
Leikittelyä glittereillä
Heips ! Nyt esittelyssä viimeinen testattava tuote Born Pretty Storelta. Mulla ei ikinä ole ollut salmiakki glittereitä, joten ihan mielenkiinnosta niitä lähdin testaamaan vaikka glittereillä harvemmin jaksaa sen kummemmin leikkiäkkään. Näiden saapuessa venytin ja vanutin niiden testaamista ja kaikki muut tuotteet olenkin jo esitellyt blogissa aikoja sitten. Niihin oli vihdoin tartuttava ja lopuksi se uteliaisuuskin voitti. Suunnitelmissa oli loihtia ihana salmiakkiglitter aksentti kynsi, joka ei ihan edennytkään kuin elokuvissa.
Pohjalla kerros Golden Rosen matta mustaa, joka uhkaavasti on jo hieman paksuuntunut ajan saatossa, mutta koitan ahkerasti kuluttaa pullon tyhjäksi. Asettelin glitterit pilkkutikkua ja kirkasta lakkaa käyttäen kynnelle ja muut kynnet valmistuivatkin ihan hetkessä. Nimettömässä vierähti aikaa omaan makuuni ehkä hieman liikaakin. Ensinnäkin glittereitä oli purkissa montaa eri väriä ja halusin kynsille ainoastaan turkooseja ja pinkkejä, niitä saikin noukkia pitkän tovin ennen aloittamista. Pohjalle lakkaamani kirkaslakkakin kerkesi monta kertaa kuivumaan ennen kuin kynsi oli kuorrutettu glittereillä. Asettelu oli hieman hankalaa kun kynnet ovat näinkin kaarevat ja suunnittelemistani raidoista ei tullutkaan kovin suoria ja glitterit olivatkin hieman päällekkäin. Muut kynnet olivatkin paljon kivemmat kuin nimetön. Pikakuivattajan jälkeen sain lakkaukseen aikaan paljon ilmakuplia kun jotkut jäivät reunoistaan repsottamaan. Ei ihan onnistunut lakkaus ja lähtikin kuvien jälkeen poistoon, pitää yrittää paremmalla onnella joku toinen kerta. Seuraavaan postaukseen pääseekin esittelyyn kuukauden kynnet !
Tunnisteet: BPS, glitter, Golden Rose, irtoglitter, musta, pinkki, turkoosi